Document ID: /roh_data/filtered/fineweb-2-filterrobots_roh.jsonl.gz/1719

Barbara Janom-Steiner, la scheffa dal departament da finanzas e vischnancas ha grond plaschair da quest tempo rasant da fusiunar.
I vegn ad ir pli plaun.
Ella è dentant conscienta che quest tempo da fusiunar na cuntinuescha betg ils proxims onns. «I vegn adina pli grev cunquai che bleras vischnancas pitschnas han entant fusiunà.» Vischnancas che na vesian betg il basegn da fusiunar dovrian dapli temps per che las discussiuns possian sa madirar, uschia Janom-Steiner.
La finamira da 100 vischnancas grischunas è realistica
Il chantun ha la finamira da reducir il dumber da vischnancas sin tranter 50 e 100 vischnancas. La finamira da 100 saja fitg realistica. Reducir il dumber da vischnancas sin 50 saja dentant fitg grev e dovria anc bler temp.